અરવલ્લીની ગિરિકન્દ્રાઓ વચ્ચે આવેલા બનાસકાંઠા જિલ્લાના પાલનપુર નજીકના બાલારામથી અંબાજી, દાંતા અને અમીરગઢ પંથકમાં જંગલ પથરાયેલું છે. જેમાં વસવાટ કરતા વન્ય પશુ- પક્ષીઓના રક્ષણ માટે વન વિભાગ દ્વારા અભયારણ્ય જાહેર કરવામાં આવ્યા છે. જેમાં જેસોર રીંછ અભયારણ્ય, બાલારામ - અંબાજી અભ્યારણયનો સમાવેશ થાય છે. આ અભ્યારણયમાં રીંછ- દીપડો ઉપરાંત ઝરખ, શિયાળ, વેજુ, જંગલી બિલાડી, વનેર સહિતના પ્રાણીઓ વસે છે. સાથે સાથે દુર્લભ ગણાતા પક્ષીઓ પણ અહીંયા વસવાટ કરી રહ્યા છે. આ પક્ષીઓને નજીકથી નિહાળી શકાય તે માટે બનાસકાંઠા વન વિભાગ દ્વારા વલ્ડ વાઈલ્ડ લાઈફ વિક અંતર્ગત પક્ષી દર્શન કરાવવામાં આવ્યુ હતું.